151. löggjafarþing 2020–2021.

Þingskjal 1919 — 827. mál.

Svar

utanríkis- og þróunarsamvinnuráðherra við fyrirspurn
frá Gunnari Braga Sveinssyni um fjölda
innleiddra reglna Evrópusambandsins.

Fyrirspurnin hljóðar svo:

Hve margar tilskipanir og reglugerðir Evrópusambandsins hafa verið innleiddar í íslensk
an rétt á yfirstandandi kjörtímabili?

Samkvæmt óstaðfestu yfirliti Eftirlitsstofnunar EFTA yfir tilkynningar um innleiðingu gerða hefur Ísland innleitt 124 tilskipanir og 1.330 reglugerðir á yfirstandandi kjörtímabili. Í einhverjum tilvikum er um að ræða innleiðingu gerða að hluta.

Til samanburðar má geta þess að samkvæmt tölfræðiupplýsingum Evrópusambandsins voru alls 7.684 ESB-gerðir gefnar út á tímabilinu 1. nóvember 2017 – 30. júní 2021. Á tíma
bilinu hefur Ísland því tekið upp um 18% af gerðum ESB. Á síðasta heila kjörtímabili, árin 2013–2016, tók Ísland að meðaltali upp 22% af gerðum ESB.

Frá gildistöku til og með ársins 2020 hefur Ísland tekið upp um 14,5% af þeim gerðum sem ESB hefur gefið út. Eru þá teknar með í reikninginn þær gerðir sem voru hluti af samn
ingnum í upphafi. Hlutfallið var lágt fyrstu árin, en jókst nokkuð upp úr 2010, fyrst og fremst vegna upptöku matvælalöggjafarinnar í EES-samninginn og vegna nýrra reglna á sviði fjár
málamarkaða.

Alls fóru átta vinnustundir í að taka þetta svar saman.